Ir-Regolament tal-Kummissjoni (KE) Nru 614/2004
tat-30 ta' Marzu 2004
dwar il-klassifikazzjoni ta' ċerta merkanzija fin-Nomenklatura Magħquda
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar it-tariffa u n-nomenklatura statistika u dwar it-Tariffa Doganali Komuni [1], u partikolarment l-Artikolu 9(1)(a) tiegħu,
Billi:
(1) Sabiex tiżgura applikazzjoni uniformi tan-Nomenklatura Magħquda annessa mar-Regolament (KEE) Nru 2658/87, huwa neċessarju li jiġu adottati miżuri dwar il-klassifikazzjoni tal-merkanzija msemmija fl-Anness ta' dan ir-Regolament.
(2) Ir-Regolament (KEE) Nru 2658/87 jistabbilixxi r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kwalunkwe nomenklatura oħra li hija bbażata kollha jew parti minna fuqha jew li żżid xi subdiviżjoni addizzjonali għaliha u li hija stabbilita b'dispożizzjonijiet speċifiċi tal-Komunità, bil-għan ta' l-applikazzjoni ta' tariffa jew miżuri oħra dwar il-kummerċ tal-merkanzija.
(3) Skond dwak ir-regoli ġenerali, il-merkanzija deskritta fil-kolonna 1 tat-tabella stabbilita fl-Anness għandha tiġi klassifikata taħt il-kodiċi NM indikati f'kolonna 2, permezz tar-raġunijiet kif stabbiliti fil-kolonna 3.
(4) Huwa xieraq li tipprovdi li l-informazzjoni vinkolanti dwar it-tariffa li kienet maħruġa mill-awtoritajiet doganali ta' l-Istati Membri fir-rigward tal-klassifikazzjoni tal-merkanzija fin-Nomenklatura Magħquda iżda li m'hix skond dan ir-Regolament tista', għal perjodu ta' tlett xhur, tibqa' tiġi invokata mid-detentur, taħt l-Artikolu 12(6) tar-Regolament tal-Kunsill (KEE) Nru 2913/92 tat-12 ta' Ottubru 1992 li jistabbilixxi l-Kodiċi Doganali tal-Komunità [2].
(5) Il-Kumitat dwar il-Kodiċi Doganali ma wassalx l-opinjoni fil-limitu taż-żmien stabbilit mill-President tiegħu dwar il-prodott Nru 2 fir-tabella annessa.
(6) Il-miżuri previsti f'dan ir-Regolament huma skond l-opinjoni tal-Kumitat Dwar il-Kodiċi Doganali dwar il-prodotti Nru 1, 3, 4, 5, 6 u 7 fit-tabella annessa,
ADOTTAT DAN IR-REGOLAMENT:
Artikolu 1
Il-merkanzija deskritta fil-kolonna 1 tat-tabella stabbilita fl-Anness għandha tiġi klassifikata fin-Nomenklatura Magħquda taħt il-kodiċi NM indikat fil-kolonna 2.
Artikolu 2
L-informazzjoni vinkolanti dwar it-tariffa maħruġa mill-awtoritajiet doganali ta' l-Istati Membri, li m'hix skond dan ir-Regolament, tista' tibqa tiġi invokata għall-perjodu ta' tlett xhur skond l-artikolu 12(6) tar-Regolament (KEE) Nru 2913/92.
Artikolu 3
Dan ir-Regolament għandu jidħol fis-seħħ fl-għoxrin ġurnata wara l-pubblikazzjoni tiegħu fil-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fl-1 ta' April 2004.